Праграма работы лагера была разлічана на навучанне навыкам правільных дзеянняў у надзвычайных сітуацыях, выпрацоўку псіхалагічнай устойлівасці, цярпення, вытрымкі, смеласці, рашучасці, вынослівасці, пачуцця калектывізму і іншых станоўчых якасцей. Хлопчыкі і дзяўчынкі сумяшчалі трэніроўкі па пажарным спорце з актыўным удзелам у культурна-масавых і спартыўных мерапрыемствах. Інтэлектуальныя турніры, пазнавальныя віктарыны, конкурсы малюнкаў і буклетаў былі аб’яднаны тэмай пажарнай бяспекі. Вучэбныя заняткі з выхаванцамі лагера праводзілі выхавальнікі і работнікі РАНС. Кожны дзень лагернай змены будаваўся на аснове цікавых і карысных спраў, якія спрыялі самарэалізацыі дзяцей і мелі выразны выхаваўчы характар.